13 - 13. helliggørelse
1. de, der er forenede med kristus, virkningsfuldt kaldede og genfødte med et nyt hjerte og en ny ånd skabt i dem ved kraften i jesu kristi død og opstandelse, bliver yderligere helliggjorte på en virkelig og personlig måde. 1 på grund af kraften i kristi død og opstandelse og ved hans ord og ånd, som bor i dem, 2 bliver syndens overherredømme i dem ødelagt. 3 de forskellige lyster, der tilhører syndens legeme, bliver mere og mere svækkede og dræbt, 4 og kristi folk bliver mere og mere levendegjorte og styrkede i nådens gaver 5 til at øve al sand hellighed, uden hvilken intet menneske kan se herren. 6

2. denne helliggørelse gennemtrænger hele personen, 7 dog forbliver den ufuldendt i dette liv. rester af fordærv fortsætter i hele mennesket, 8 og derfor opstår der en vedvarende kamp mellem uforenelige parter – kødets lyst står ånden imod, og ånden står kødet imod.9

3. selv om det tilbageværende fordærv for en tid måske har overvægten i denne kamp, 10sejrer den genfødte del alligevel på grund af den uophørlige forsyning af kraft fra kristi helliggørende ånd. 11 og således vokser de hellige i nåde, idet de fuldender hellighed i gudsfrygt, mens de stræber efter et himmelsk liv i evangelisk lydighed mod alle budene, som kristus deres hoved og konge i sit ord har foreskrevet dem. 12



 


 apg 20,32; rom 6,5-6.
 joh 17,17; ef 3,16-19; 1 thess 5,21-22.
 rom 6,14.
 gal 5,24.
 kol 1,11.
 2 kor 7,1; hebr 12,14.
 1 thess 5,23.
 rom 7,18 & 23.
 gal 5,17; 1 pet 2,11.
 rom 7,23.
 rom 6,14.
 ef 4,15-16; 2 kor 3,18; 7,1.